# Verselets à mon Premier-Né (Clothilde de Surville)
## CLOTILDE DE SURVILLE.
### VERSELETS À MON PREMIER-NÉ.

Ô cher enfantelet, vray pourtraict de ton père, ﻿Dors sur le seyn que ta bousche a pressé ! Dors, petiot ; cloz, amy, sur le seyn de ta mère, ﻿Tien doulz œillet par le somme oppressé !
Bel amy, cher petiot, que ta pupille tendre ﻿Gouste ung sommeil qui plus n’est faict pour moy ! Je veille pour te veoir, te nourrir, te défendre… ﻿Ainz qu’il m’est doulx ne veiller que pour toy !
Dors, mien enfantelet, mon soulcy, mon idole ! ﻿Dors sur mon seyn, le seyn qui t’a porté ! Ne m’esjouit encor le son de ta parole, ﻿Bien ton soubriz cent fois m’aye enchanté.
Me soubriraz, amy, dez ton réveil peut-estre ; ﻿Tu soubriraz à mes regards joyeulx… Jà prou m’a dict le tien que me savoiz cognestre, ﻿Jà bien appriz te mirer dans mes yeulx.
Quoy ! tes blancs doigteletz abandonnent la mamme, ﻿Où vingt puyser ta bouschette à playsir !… Ah ! dusses la seschir, cher gage de ma flamme, ﻿N’y puyseroiz au gré de mon dézir !
Cher petiot, bel amy, tendre fils que j’adore ! ﻿Cher enfançon, mon soulcy, mon amour ! Te voy tousjours ; te voye et veulx te veoir encore : ﻿Pour ce trop brief me semble nuict et jour.
Estend ses brasselets ; s’espand sur lui le somme ; ﻿Se clost son œil ; plus ne bouge… il s’endort… N’estoit ce teyn floury des couleurs de la pomme, ﻿Ne le diriez dans les bras de la mort ?…
Arreste, cher enfant !… j’en frémy toute engtière !… ﻿Réveille-toy ! chasse ung fatal propoz ! Mon fils !… pour un moment… ah ! revoy la lumière ! ﻿Au prix du tien rends-moy tout mon repoz !…
Doulce erreur ! il dormoit… c’est assez, je respire ; ﻿Songes légiers, flattez son doulx sommeil ! Ah ! quand voyray cestuy pour qui mon cueur souspire, ﻿Aux miens costez, jouir de son réveil ?
Quand te voyra cestuy dont az reçu la vie, ﻿Mon jeune époulx, le plus beau des humains ? Oui, déjà cuide veoir ta mère aux cieulx ravie ﻿Que tends vers luy tes innocentes mains !
Comme ira se duyzant à ta prime caresse ! ﻿Aux miens baysers com’t’ira disputant ! Ainz ne compte, à toy seul, d’espuyser sa tendresse, ﻿À sa Clotilde en garde bien autant…
Qu’aura playsir, en toy, de cerner son ymaige, ﻿Ses grands yeulx vairs, vifs, et pourtant si doulx ! Ce front noble, et ce tour gracieux d’ung vizaige ﻿Dont l’amour mesme eût fors esté jaloux !
Pour moy, des siens transportz onc ne seray jalouse, ﻿Quand feroy moinz qu’avec toy les partir ; Faiz, amy, comme lui, l’heur d’ugne tendre espouse, ﻿Ainz, tant que luy, ne la fasses languir !…
Te parle, et ne m’entends… eh ! que dis-je ? insensée ! ﻿Plus n’oyroit-il quant fust moult esveillé… Povre chier enfançon ! des filz de ta pensée ﻿L’eschevelet n’est encor débroillé…
Tretouz avons esté, comme ez toy, dans ceste heure ; ﻿Triste rayzon que trop tost n’adviendra ! En la paix dont jouys, s’est possible, ah ! demeure ! ﻿À tes beaux jours mesme il n’en soubviendra.
Ô cher enfantelet, vray pourtraict de ton père, ﻿Dors sur le seyn que ta bousche a pressé ! Dors, petiot ; cloz, amy, sur le seyn de ta mère, ﻿Tien doulx œillet par le somme oppressé !
* ↑ Nous n’ignorons pas que l’authenticité des Poésies attribuées à Clotilde de Surville a été vivement et sérieusement contestée, mais nous n’avons pu nous résoudre à en priver notre Recueil.